b"\n_START_ARTICLE_\nRiccardo Giacconi\n_START_SECTION_\nBiografia\n_START_PARAGRAPH_\nVa n\xc3\xa9ixer el 6 d'octubre de 1931 a la ciutat italiana de G\xc3\xa8nova, tot i que de ben petit es trasllad\xc3\xa0 a la ciutat de Mil\xc3\xa0. Va estudiar f\xc3\xadsica a la Universitat de Mil\xc3\xa0, on es doctor\xc3\xa0 el 1954 i en fou professor assistent fins al 1956. Aquell any es trasllad\xc3\xa0 als Estats Units l'any 1973 professor d'astronomia a la Universitat Harvard, c\xc3\xa0rrec que ocup\xc3\xa0 fins al 1982. Entre 1991 i 1999 fou professor de f\xc3\xadsica a la Universitat de Mil\xc3\xa0.\n_START_SECTION_\nRecerca cient\xc3\xadfica\n_START_PARAGRAPH_\nInteressat en l'astrof\xc3\xadsica la seva recerca s'encamin\xc3\xa0 a detectar les fonts c\xc3\xb2smiques de raigs X mitjan\xc3\xa7ant la utilitzaci\xc3\xb3 de radiotelescopis._NEWLINE_L'any 2002 fou guardonat amb la meitat del Premi Nobel de F\xc3\xadsica per les seves contribucions, pioneres, en l'astrof\xc3\xadsica, en particular en descobriment de fonts c\xc3\xb2smiques de raigs X. L'altra meitat del premi recaigu\xc3\xa9 en els f\xc3\xadsics Raymond Davis i Masatoshi Koshiba per les seves contribucions en la detecci\xc3\xb3 de neutrins c\xc3\xb2smics._NEWLINE_Entre 1993 i 1999 fou Director General de l'European Southern Observatory (ESO) i actualment \xc3\xa9s investigador de l'observatori de raigs X Chandra, observatori espacial creat per la NASA l'any 1999.\n_START_SECTION_\nReconeixements\n_START_PARAGRAPH_\nEn honor seu s'anomen\xc3\xa0 l'asteroide (3371) Giacconi descobert el 14 de setembre de 1955 per la Universitat d'Indiana."